曾巩
寄孙之翰
孙侯腹载天下收，崔嵬岂啻重百车。
伏义以来可悉数，孰若自作何有余。
更能议论瓷倾倒，万里一泻昆仑渠。
认为胸中干太极，元气浩浩随卷舒。
昔来谏官对天子，何秽不欲亲芟锄。
不容乃独见磊落，出走并海飘长裾。
孙侯风节何所似，雪洗八荒看太虚。
亲如国忠眼不顾，旧若张禹手所除。
归来已绝褒贬笔，进用只调敖仓储。
合持诗书白虎论，更护日月金华居。
万世根深固社稷，百年旧叟休田闾。
素识孤生爱茅屋，久将老母求山砠。
秋归愿事九江获，夜出未倦安丰渔。
孔明苟欲性命遂，孟子岂病王公疏。
尘埃未得见此乐，太息一付西江鱼。